Diari Oficial de la Generalitat Valenciana


Sumari del DOGV 4704, del 03-03-2004 (2004/2075)

ORDE de 20 de gener de 2004, de la Conselleria de Sanitat, per la qual actualitza el fitxer Malalts renals amb dades de caràcter personal d'esta conselleria.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/01/20/(1)/dof/vci/html**

### Dades del document

Número de DOGV
:   4704

Data del DOGV
:   03-03-2004

Secció del DOGV
:   I. DISPOSICIONS GENERALS

Número del document
:   2004/2075


Data del document
:   20-01-2004

Organisme emissor
:   Conselleria de Sanitat

Tipus de document
:   Ordre

Descriptors 

:   * administració regional
    * legislació
    * dades personals
    * base de dades

ORDE de 20 de gener de 2004, de la Conselleria de Sanitat, per la qual actualitza el fitxer Malalts renals amb dades de caràcter personal d'esta conselleria. [2004/2075]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que s'aplica a les dades de caràcter personal enregistrades en un suport físic que les faça susceptibles de tractament i a qualsevol modalitat d'ús posterior d'estes dades per part dels sectors públic i privat.
  
L'article 20 de la llei orgànica esmentada també disposa que la creació, modificació o supressió de fitxers de les administracions públiques només es podran fer per mitjà d'una disposició general publicada en el Boletín Oficial del Estado o en el diari oficial corresponent.
  
L'Orde de 20 de juliol de 1994, de la Conselleria d'Administració Pública, va regular els fitxers de tractament automatitzat de dades de caràcter personal que hi havia fins aleshores en la Generalitat Valenciana.
  
Els articles 10 i següents del Decret 96/1998, de 6 de juliol, del Govern Valencià, que regula l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana, determinen el procediment d'inscripció en este registre dels fitxers informatitzats de dades personals creats o gestionats pels diversos òrgans i entitats de la Generalitat Valenciana, i també la potestat per a l'aprovació de la disposició de caràcter general creadora dels fitxers automatitzats, la qual és de la conselleria competent segons la matèria.
  
Per això, segons que establix l'article 35 de la Llei de la Generalitat Valenciana 5/1983, de 30 de desembre, de Govern Valencià, i després de complir els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La modificació, d'acord amb el que preveu l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, del fitxer actualment declarat, que s'indica en l'annex I.
  
Article 2
  
El titular de l'òrgan administratiu responsable del fitxer corresponent adoptarà les mesures de gestió i organització que resulten necessàries per a assegurar la confidencialitat, la seguretat i la integritat de les dades, i també les mesures que conduïsquen a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
Esta orde vigirà des de l'endemà de la publicació en el Diari Oficial de la Generalitat Valenciana.
  
València, 20 de gener de 2004
  
El conseller de Sanitat,
  
VICENTE RAMBLA MOMPLET
  
ANNEX
  
Fitxer modificat
  
 Nom del fitxer: Malalts renals
  
Número de registre en l'APRODA: 4899133288
  
Dades que es modifiquen
  
CESSIONS O COMUNICACIONS DE DADES
  
Hi ha consentiment de les persones afectades- No
  
Hi ha una norma reguladora que les autoritza- Sí
  
Disposició: Llei 14/1986 (Llei General de Sanitat)
  
CESSIÓ DE DADES
  
La comunicació té per objecte el tractament de les dades amb finalitats històriques, estadístiques o científiques- Sí


Còpia Permalink ELI